Asfalto džiunglės

Asfalto džiunglės () – 1950 m. JAV nuaro filmas, sukurtas kino kompanijoje Metro-Goldwyn-Mayer. Režisierius – John Huston, prodiuseris – Arthur Hornblow jaunesnysis, scenarijaus autoriai – Ben Maddow ir John Huston. Scenarijus parašytas pagal to paties pavadinimo W. R. Burnett romaną. Pagrindinius vaidmenis atliko Sterling Hayden ir Louis Calhern, antraplanius – Jean Hagen, James Whitmore, Sam Jaffe ir John McIntire. Šiame filme vaidina ir Marilyn Monroe, tai vienas ankstyviausių jos pasirodymų kine.

1958, 1963 ir 1972 m. buvo sukurti filmo perdirbiniai, tačiau nė vienas jų pasisekimo nesulaukė.

 Siužetas 
Neseniai iš kalėjimo paleistas Diksas Hendlis (Dix Handley) kuria planą pavogti 1 milijono vertės brangakmenius. Diksas suburia smulkių sukčių komandą, įskaitant įsilaužėją į seifus ir advokatą. Brangakmenių vagystė einasi sklandžiai, kol pasiklydusi kulka pražudo vieną iš vyrų. Mėginančius po vagystės sutvarkyti padėtį vyrus užvaldo godumas ir jie įsipainioja į apgaulės, išdavysčių bei žmogžudysčių voratinklį.

 Aktoriai 

 Sterling Hayden – Dix Handley
 Louis Calhern – Alonzo D. Emmerich
 Jean Hagen – „Lėlytė“ Conovan
 James Whitmore – Gus Minissi
 Sam Jaffe – „daktaras“ Erwin Riedenschneider
 John McIntire – policijos komisaras Hardy
 Marc Lawrence – Cobby
 Barry Kelley – leitenantas Ditrich
 Anthony Caruso – Louis Ciavelli
 Teresa Celli – Maria Ciavelli
 Marilyn Monroe – Angela Phinlay
 Wee Willie Davis – Timmons
 Dorothy Tree – May Emmerich
 Brad Dexter – Bob Brannom
 John Maxwell – dr. Swanson

Titruose nenurodyti:
 Alex Gerry – Maxwell
 Tom Browne Henry – James X. Connery
 Don Haggerty – detektyvas Andrews
 James Seay – detektyvas Janocek
 Henry Rowland – Franz Schurz, vokietis taksi vairuotojas
 Helene Stanley – Jeannie
 Strother Martin – vyras policijos rikiuotėje
 Henry Corden – vyras policijos rikiuotėje

 Šaltinis:„Asfalto džiunglės“, Amerikos kino instituto svetainė. Nuoroda tikrinta 2023-01-26

 Kritikų atsiliepimai 
Filmas sulaukė puikių atsiliepimų. Remdamasi 35 recenzijomis, vertinimų apibendrinimo svetainė „Rotten Tomatoes“ filmui suteikė 97% reitingą ir davė 8,4/10 balo vidurkį. Pasak svetainės kritikų, „Asfalto džiunglės“ – meistriškai pasakojama kriminalinė istorija, kurioje skiriamas vienodas dėmesys ir nusikaltimui, ir veikėjams.“

 Nominacijos ir apdovanojimai 

 Metai Organizacija Kategorija Nominantai Rezultatas 1950Venecijos kino festivalisVolpi taurė geriausiam aktoriui Sam Jaffe„Auksinis liūtas“ už geriausią filmąAsfalto džiunglėsNacionalinė apžvalgų tarybaGeriausias režisieriusJohn HustonAmerikos režisierių gildijos apdovanojimasPuikus pasiekimas vaidybinių filmų srityjeJohn Huston 1951Edgar’o Allan’o Poe apdovanojimasGeriausias kino filmo scenarijusBen Maddow ir John Huston„Oskaras“Geriausias režisieriusJohn HustonGeriausias antraplanis aktoriusSam JaffeGeriausias adaptuotas scenarijusBen Maddow ir John HustonGeriausia kinematografija – nespalvotas filmasHarold RossonBAFTAGeriausias filmas iš bet kurio šaltinioAsfalto džiunglės„Auksinis gaublys“Geriausia kinematografijaHarold RossonGeriausias režisierius John HustonGeriausias scenarijusBen Maddow ir John HustonAmerikos scenaristų gildijos apdovanojimasGeriausias dramos scenarijus Ben Maddow ir John HustonRobert’o Meltzer’o apdovanojimas (Geriausias filmo scenarijus apie Amerikoje vaizduojamas problemas) Ben Maddow ir John Huston

 Nuorodos 
 Filmo „Asfalto džiunglės“ ištrauka su Marilyn Monroe („YouTube“ kanalas, anglų k.)

 Išnašos 

Kategorija:1950 filmai
Kategorija:MGM filmai
Kategorija:JAV filmai